Javította az IMF a gazdasági növekedést - Tőzsdefórum
2019. június 05. 15:15 | forrás:
A szakértők konstruktív együttműködésre szólították fel Kínát és partnereit annak érdekében, hogy megoldásokat találjanak a kereskedelmi rendszer hiányosságaira egy olyan rendszer kialakításának céljából, mely könnyebben alkalmazkodik a nemzetközi környezet gazdasági változásaihoz. A küldöttség azt javasolta továbbá Pekingnek, hogy folytassa a strukturális reformokat a termelékenység ösztönzése, valamint a hosszú távú növekedés előmozdítása érdekében.
Kiemelték: az állami kézben lévő vállalatok további reformjaira, a szolgáltató szektor nyitására és a jogi keretek modernizálására van szükség elsődlegesen. Az előrejelzés rontását a szakértők szerint az amerikai-kínai kereskedelmi viszály elmérgesedése miatti bizonytalanság indokolta. David Lipton az IMF első igazgatóhelyettese szerdán kiadott közleményében rámutatott: a rövidtávú kilátások különösen bizonytalanok amiatt, hogy fennáll a lehetősége a kereskedelmi konfliktus további elmélyülésének.
Peking márciusban 6 és 6,5 százalék közötti gazdasági növekedést tűzött ki, miután a tavalyi évben a növekedés üteme az elmúlt harminc év legalacsonyabb szintjére, 6,6 százalékra lassult. Donald Trump amerikai elnök május 10-én utasítást adott Robert Lighthizer kereskedelmi főképviselőnek, hogy készítse elő a fennmaradó, további 300 milliárd dollár értékű kínai importcikkre vonatkozó büntetővámok kivetését. Amennyiben erre valóban sor kerül, úgy az IMF szakértői szerint a kínai kormánynak további intézkedésekkel kell enyhítenie a pótvámok növekedésre gyakorolt negatív hatását.
Kína IMF gazdaság